**SOG, LCB, CID Crime ATS અંગેની જરૂરી વિગતો**

ગુજરાત સરકાર અને ડાયરેક્ટર જનરલ ઓફ પોલીસને માહિતી અધિકાર કાયદા હેઠળ અરજી કરતાં, તેમણે કેટલાક પરિપત્રો કે સુચનાની નકલો આપેલ. SOG એટલે કે સ્પેશિયલ ઓપરેશન ગ્રુપ, ATS એટલે કે એન્ટીટેરરીસ્ટ એસોલ્ટ સ્કવોર્ડની રચનાની વિગતો આપેલ છે.

તે અંગે તારીખ 05.10.2004 નાં પત્રની વિગતો નીચે મુજબ છે.

હુકમ :-

વર્તમાન સમયમાં આતંકવાદએ આંતરરાષ્ટ્રીય સ્તર પર એક મોટો પડકાર બની ચુકયો છે અને જેમાં ભારત દેશ પણ બાકાત નથી. દેશના જુદા જુદા વિસ્તારમાં આતંકવાદના બનાવો દરરોજ બને છે. ગુજરાત રાજ્યમાં પણ એવા ઘણા બનાવો બનેલ છે. જેમાં અક્ષરધામ મંદિર પર હુમલો, ભૂતપૂર્વ ગૃહરાજ્યમંત્રી શ્રી હરેન પંડ્યાની હત્યા વિગેરે નોંધનીય છે.

ગુજરાતમાં સને 2002માં ગોધરા ખાતે થયેલ સાબરમતી ટ્રેન હત્યાકાંડ અને તે અનુસંધાનમાં સમગ્ર રાજ્યમાં ફાટી નીકળેલ કોમ્યુનલ તોફાનો બાદ આતંકવાદી પ્રવૃત્તિ વધુ વેગવંતી બની છે.

આતંકવાદીઓ પોતાના ઉદ્દેશો પાર પાડવા માટે ખાસ કરીને મુખ્ય નેતાઓની હત્યા, ધાર્મિક સ્થળો પર હુમલા. લોકોની ભીડવાળી જગ્યાઓ પર બોંબ ધડાકા કરવાનું પસંદ કરતા હોય છે.

સાધારણ રીતે આતંકવાદીઓ તેમના સાથીઓ સાથે સંપર્ક સાધવા ટેલીફોન (લેન્ડલાઈન), મોબાઈલ ફોનને ઉપયોગમાં લે છે અને મોબાઈલ ફોનના સિમકાર્ડ વારંવાર બદલે છે. તેમજ ઈ-મેઈલ દ્વારા સંદેશા મોકલવા માટે સાઈબર કાફેને પસંદ કરે છે. જેથી તેઓને પકડવા ઘણા મુશ્કેલ હોય છે.

**આતંકવાદીઓની વ્યુહરચના આ પ્રમાણે છે.**

(1) આતંકવાદી હુમલા માટે સ્થાનિક વસ્તુઓને ઉપયોગમાં લે છે. બોંબ ધડાકા માટે જેલેટીન સ્ટીક ઉપયોગમાં લે છે જે હૈદરાબાદમાં ઘણી આસાનીથી મળી શકે છે. (IEDS)

(2) ગુજરાતી નાગરિકોને નિશાન બનાવવા માટે તેઓની ખાસ યોજના હોય છે.

(3) આ કામ માટે ‘સીમી’ સંગઠનના કાર્યકરોને ઉપયોગ લેવામાં દા.ત. સી.એ.એમ. બસીર જે કેરાલાનો વતની છે, અને હાલ અખાતી દશોમાં રહે છે. જે ઘણા આતંકવાદી હુમલાઓમાં સંડોવાયેલ છે. સને 1993માં સી.બી.આઈ. દ્વારા અમદાવાદ શહેરના જુહાપુરાથી હથિયારો પકડવામાં આવેલ તે વખતે બશીરને વોન્ટેડ જાહેર કરવામાં આવેલ હતો.

(4) ગોધરા સાબરમતી ટ્રેન હત્યાકાંડ પછીના તોફાનો બાદ રાજ્યમાં વિવિધ જગ્યાએ શરૂ કરવામાં આવેલ રાહત છાવણીઓમાં કામ કરતા ઈસ્લામિક સ્વૈચ્છિક સંસ્થાઓના કાર્યકરોને ગેરકાયદેસર કામ કરવા ઉપયોગમાં લેવાય છે.

(5) 18 થી 30 વર્ષની ઉંમરના સ્થાનિક યુવાનોને કાળજીપૂર્વક પસંદ કરીને કલકત્તા, ઢાકાથી પાકિસ્તાન મોકલવામાં આવે છે, અને ત્યાં આતંકવાદીની તાલીમ આપવામાં આવે છે.

આતંકવાદીની કચેરીઓ દુબઈ, અબુધાબી, જદદા, ઓમન, મસ્તક, રિયાધ અને યેમનમાં છે. જ્યાં ઘણાં ભારતીય મુસ્લીમો રહે છે. ત્યાંની મસ્જીદોમાં ભારત વિરૂધ્ધના ઉશ્કેરણીજનક પ્રવચનો આપવામાં આવે છે. ગોધરા સાબરમતી ટ્રેન હત્યાકાંડ પછીના કોમ્યુનલ તોફાનોના ચિત્રો/કેસેટ્સ બતાવી લોકોને ભારત વિરૂધ્ધ ‘જેહાદ’ છેડવા માટે ઉશ્કેરણી કરે છે. અને વોલન્ટીયર્સ તૈયાર કરી તેમને આતંકવાદની તાલીમ આપવમાં આવે છે. આથી આતંકવાદને નાથવા માટે નીચે મુજબની કાર્યવાહી કરવા સૂચના છે.

**એક્શન પ્લાન**

તમામ પોલીસ કમિશનર રેટ તથા જિલ્લાઓમાં આતંકવાદનો પ્રતિકાર કરવા માટે નીચે મુજબના “સ્પેશિયલ ઓપરેશન ગ્રુપ” (એસઓજી) ની રચના કરવી. આ માણસો બિનહથીયારી શાખાના રહેશે.

**અમદાવાદ અને સુરત શહેર વડોદરા તથા રાજકોટ શહેર**

**અને તમામ જિલ્લાઓ**

1. પો.ઈન્સ્પેક્ટર-1 -

2. પો.સ.ઈ-2 1

3. એ.એસ.આઈ/હે.કો.-4 4

4. એપીસી/યુપીસી-8 8

**એસ.ઓ.જી.નું માળખું**

(1) એસ.ઓ.જી.ના તમામ અધિકારી/કર્મચારીઓ સાદા ડ્રેસ (વેષ)માં ફરજ બજાવશે.

(2) એસ.ઓ.જી.નાં અધિકારી/કર્મચારીઓને સંબંધીત પોલીસ કમિશનર/પોલીસ અધિક્ષકે હેડક્વાટર્સ બહાર સરકારી રહેણાંકની વ્યવસ્થા કરી આપવાની રહેશે. જો આવી વ્યવસ્થા ઉપલબ્ધ ના હોય તો ભાડેથી લઈ રહેણાંકની વ્યવસ્થા કરવાની રહેશે.

(3) સનિષ્ઠ અને શારીરીક અને માનસિક રીતે ચુસ્ત અને ભણેલા અધિકારી/કર્મચારીઓને એસ.ઓ.જી. માટે પસંદ કરવાના રહેશે.

(4) એસ.ઓ.જી.ની કામગીરી માટે સરકારી નંબર વગરનું સરકારી વાહન ફાળવવું.

(5) એસ.ઓ.જીની કચેરીમાં ટેલીફોન ઈન્ટરસેપ્શનની વ્યવસ્થા કરવી.

**એસ.ઓ.જી.ની ફરજો :**

(1) આતંકવાદી સંસ્થાઓ સાથે સંબંધ ધરાવતાં અથવા તેમની સાથે સહાનુભૂતિ ધરાવતા માણસો ઉપર નજર રાખવી તેમજ તેના માટે જે તે વિસ્તારની રૂઢીચુસ્ત સંસ્થાઓની પ્રવૃત્તિ ઉપર નજર રાખવી.

(2) સાઈબર કાફેમાં ઈન્ટરનેટથી સંદેશાની આપ-લે માટે આવતા માણસોની વિગત નોંધવા માટે એક રજીસ્ટર બિનચૂકે રખાવવાની તજવીજ કરવી તેના માટે જરૂર પડે તો પોલીસ કમિશનર/પોલીસ અધિક્ષકશ્રીએ જરૂરી હુકમો બહાર પાડવા.

(3) આતંકવાદીઓ ભાડાના મકાનમાં રહેવાનું વધારે પસંદ કરે છે. જેથી મકાન લે-વેચનું કામ કરતા એજન્ટ/બ્રોકરોને તેઓ જેને મકાન અપાવવાના હોય તેમની વિગતો સબંધિત પોલીસ સ્ટેશનમાં ઉપલબ્ધ કરાવવા માટે પોલીસ કમિશનર/પોલીસ અધિક્ષકે જરૂરી હુકમો કરવા. આવી વ્યવસ્થા મુંબઈ શહેરમાં અસ્તીત્વમાં છે.

(4) ગેસ્ટહાઉસ લોજમાં રાખવામાં આવતા ગેસ્ટ રજીસ્ટર નિયમીત રીતે તપાસવા.

(5) શકમંદ ટેલીફોન નંબરો ઓળખી તેના ઉપર નજર રાખવી અને ટેલીફોન ઈન્ટરસેપ્શનની વ્યવસ્થા અસરકારક કરવી.

(6) શકમંદ માણસો તેમજ સોર્સને પુછપરછ કરવા “સેઈફહાઉસ” ની વ્યવસ્થા કરવી.

(7) આઈઈડી બનાવવા માટે સ્થાનિક ઉપલબ્ધ સ્ફોટક પદાર્થોનો ઉપયોગ કરતા હોય આવા સ્ફોટક પદાર્થો વેચનારાઓની ઉપર નજર રાખવી અને તેમના લાયસન્સની ઘનિષ્ઠ તપાસ કરવી.

(8) ઈસ્લામિક સંસ્થાઓ મસ્જીદ, દરગાહ, મદ્રેશા તથા હોટલો, ઢાબા વિગેરેની યાદી બનાવવી અને તેની પ્રવૃત્તિ ઉપર નજર રાખવી તેમજ તે જગ્યા ઉપર કેવા માણસો અવરજવર કરે છે તેની નોંધ રાખવી.

(9) શકદાર ટ્રાવેલ એજન્ટો ઉપર નજર રાખવી અને આવા ટ્રાવેલ દ્વારા પાકિસ્તાન, બાંગ્લાદેશ, અફઘાનિસ્તાન, ઈરાન, ઈરાક, સાઉદી અરેબીયા વિગેરે દેશોમાં જતા આવતા માણસોની યાદી તૈયાર કરવી અને જરૂરી પ્રમાણે પગલાં લેવાં.

(10) આવી જ રીતે પાકિસ્તાન, બાંગ્લાદેશ અને સાઉદીઅરેબીયા માં ફેક્સ, ટેલીફોન કરતા એસટીડી/પીસીઓ ની યાદી બનાવવી, અને ત્યાં કામ કરતા ઓપરેટર અને ગ્રાહકો દ્વારા હવાલાનાં ધંધા અથવા આતંકવાદીઓ સાથેના સંપર્કની માહિતી મેળવશે અને જરૂરી કાર્યવાહી કરશે.

(11) આંગડીયાઓની યાદી બનાવવી મુંબઈ તથા અન્ય શહેરો તેમજ બહારના દેશો સાથેના તેમના સંબંધો ઉપર નજર રાખવી અને હવાલા દ્વારા પૈસાની લેવડદેવડ અથવા આતંકવાદીઓ સાથે સંબંધ રાખવા હોય તો જરૂરી પગલાં લેવા.

(12) દેશ વિરૂધ્ધ કામ કરતા માણસોની ફોટા વિગેરે વિગતોની ડેટા બેંક તૈયાર કરવી.

(13) દેશ વિરૂધ્ધ વ્યુહરચનાની સાકાર માટે પાકિસ્તાન સ્થિત આઈ.એસ.આઈ.એ પત્રિકા, મેગેઝીન અને ઈલેક્ટ્રોનીક માધ્યમથી કોઈ પ્રવૃત્તિ કરતા જણાય તો સખત પગલાં લેવા.

(14) ચાર્ટડ એકાઉન્ટન્ટ/ઈન્કમટેક્ષ ખાતા, સ્ટોક એક્ષચેંજના બ્રોકરો તથા જમીન મિલકતના લે-વેચ કરતા એજન્ટો સાથે નજીકના સંબંધો રાખી નાણાંકીય પ્રવૃત્તિઓમાં સંડોવાયેલા મોટા માથાઓ ઉપર ચાંપતી નજર રાખવી.

(15) કાળજીપૂર્વક પસંદ કરેલ ટપાલની ઈન્ટરસેપ્શન કરી જરૂરી પગલાં લેવા.

(16) સારા સોર્સ ઉભા કરવા અને કોઈપણ પ્રકારની આતંકવાદી પ્રવૃત્તિને નિષ્ક્રીય બનાવવી.

**એન્ટી ટેરીરીસ્ટ એસ્કોર્ટ સ્કોર્ડ (એ.ટી.એ.એસ)**

આતંકવાદીઓની કોઈપણ હિલચાલ જણાય અથવા આતંકવાદી હુમલા જ્યારે પણ થાય ત્યારે તાત્કાલિક તેના વિરૂધ્ધ પગલાં લેવા અને નાકામિયાબ કરવા માટે દરેક શહેર/જિલ્લામાં એ.ટી.એ.એસ. ની રચના કરવી. આ માણસો હથીયારી શાખાના રહેશે.

**અમદાવાદ ને સુરત શહેર વડોદરા તથા રાજકોટ શહેર અને તમામ જિલ્લાઓ**

(1) આર્મ્ડ પો.ઈન્સપેક્ટર-1 (1) આર્મ્ડ પોસઈ/એએસઆઈ-1

(2) આર્મ્ડ પો.સ.ઈ-2 (2) આર્મ્ડ એચ.સી.-2

(3) આર્મ્ડ એએસઆઈ-2 (3) આર્મ્ડ એપીસી/યુપીસી-18

(4) આર્મ્ડ પી.સી.-18

અમદાવાદ ને સુરત શહેરના એ.ટી.એ.એસ. આર્મ્ડ પોલીસ ઈન્સ્પેક્ટરના તાબામાં રહેશે જેમાં બે બે સેક્શન હોઈ દરેક સેક્શનનાં સંચાલક એક પીએસઆઈ રહેશે. જેના સેકન્ડ ઈન્ચાર્જ એક એએસઆઈ રહેશે.

વડોદરા તથા રાજકોટ શહેર અને તમામ જિલ્લાઓના એ.ટી.એ.એસ એક પોસઈના તાબામાં રહેશે. જેમાં બે સેક્શન હોઈ દરેક સેક્શનના સંચાલક એક એએસઆઈ/એચસી રહેશે.

તમામ શહેર/જિલ્લાને એક ઈમરજન્સી કંપની ફાળવવામાં આવેલ છે. ગુજરાત પોલીસ મેન્યુઅલ વોલ્યુમ-1 ના નિયમ-6 મુજબ સદર ઈમરજન્સી કંપનીમાં સારા હથીયારો સાથે ઉત્તમ ગુણવત્તા ધરાવતા તથા ‘શાર્પ શૂટર’ હોય તેમજ ગમે તેવું મુશ્કેલ કામ કરવા સક્ષમ હોય, ખડતલ બાંધાના, બુધ્ધિશાળી, હિંમતવાન, વિશ્વાસુ અને 35 વર્ષથી નીચેની વયના હોય તેવા ઈસમોને સદર ઈમરજન્સી કંપનીમાંથી કાળજીપૂર્વક પસંદ કરીને એ.ટી.એ.એસની રચના કરવી જેથી વધારાના મેનપાવરની જરૂર નહિં પડે.

નવા રચાયેલા એ.ટી.એ.એસમાં આધુનિક સાધનો તથા હથીયારો જેવા કે બુલેટપ્રૂફ હેલ્મેટ, જેકેટ, નાઈટ વિઝન ડીવાઈસીન. એ.કે.47 રાઈફલ, એસ.એલ.આર, ગેસગન, સ્ટેનગ્રીનેડ, સ્મોક કેન્ડલ્સ, લાઈટ બુલેટપ્રુફ વ્હીકલ, ફ્લેમ થ્રોઅર્સ અને સ્નાઈપર રાઈફલથી સજજ હોવા જોઈએ.

**એ.ટી.એ.એસની તાલીમ અંગે.**

(1) 9 એમએમ કાર્બાઈન, એસએલઆર, એલએમએલ ચલાવાની તાલીમ.

(2) સંરક્ષણાત્મક ડ્રાઈવીંગ.

(3) બંદિવાનોને બચાવવા રસ્સી વડે મકાન ઉપર ચઢવા.

(4) એર્નામર્ડ કોમ્બેટ

(5) રાસાયણિક યુધ્ધના વિવિધ પાસાઓ અને તેના માટે વપરાતા ઉપકરણો.

ખરા (વાસ્તવિક) ઓપરેશન માટે એસ.ઓ.જી. અને એ.ટી.એ.એસ. વચ્ચે સારૂ સંકલન હોવુ જોઈએ. જેથી તમામ પોલીસ કમિશનરશ્રીઓ/પોલીસ અધિક્ષકશ્રીઓએ તેમના તાબાના એસ.ઓ.જી. અને એ.ટી.એ.એસ માટે બનાવટી પૂર્વ પ્રયોગો કરવા (મોક રીચાજેબલ) યોજવા જેથી જરૂરિયાતના સમયે તાત્કાલીક પગલાં લઈ શકાય.

**એસ.ઓ.જીની તાલીમ અંગે**

સંદર્ભ (2) હેઠળના નિમપત્રથી અધિક પોલીસ માનિદેશક તાલીમ યોજવા સુચના સ્પષ્ટ છે સ્પેશ્યલ ઓપરેશન ગૃપના અધિકારીઓ તેમજ માણસોને હોદ્દાવાઈઝ મુજબ નહી પરંતુ એકમ દીઠ એક જ સાથે તાલીમ આપવાની રહેશે. અધિક પોલીસ મહાનિદેશનશ્રી તાલીમનાઓએ આ અંગે એક અભ્યાસક્રમ તૈયાર કરવાનો રહેશે. અને આ અભ્યાસક્રમ એક માસનો રહેશે. કારણ કે દરેક જિલ્લા એકમોએ એસ.ઓ.જી. ઝડપથી કાર્યરત થાય તે હેતુથી એક જ ક્લાસમાં બે જિલ્લાથી વધારે અને આ પ્રમાણે ચાર ક્લાસોની તાલીમ કોર્ષનું આયોજન કરવાનું રહેશે. અભ્યાસક્રમમાં નીચે મુજબનું વિષયોનો સમાવેશ કરવામાં આવશે.

(1) સર્વેલન્સ કરવાની રીત.

(2) શકદારનો પીછો કરવાની રીત.

(3) પીછો છોડાવવાની રીત.

(4) ઈન્ટરોગેશન કરવાની રીત.

(5) ધાર્મિક કટ્ટરવાદીઓની વિચારસરણી તેમજ તેના કારણે વિશ્વમાં ઉદભવતી પરિસ્થિતિની સમજ.

(6) ભારતમાં કાર્યરત આતંકવાદીઓના સંગઠનની માહિતી.

(7) આંતરરાષ્ટ્રીય આતંકવાદી સંગઠનોની યાદી.

(8) પાકિસ્તાન આઈ.એસ.આઈ.નું માળખું તેમજ પ્રવૃત્તિઓ.

(9) કેફી દ્રવ્યો સંબંધે.

(10) બનાવટી ચલણી નોટો સંબંધે.

(11) કોમ્પ્યુટર અંગેનો પ્રાથમિક અભ્યાસ કે જેથી સાઈબર કાફેનો ઉપયોગ જે ગુનાના કામે થાય છે તેની જાણકારી મેળવી શકાય.

(12) ટેલીફોન અને સેલફોનના ઈન્ટરસેપ્સન અંગે.

ઉપરોક્ત તાલીમ સબંધે અધિક પોલીસ મહાનિદેશકશ્રી તાલીમનાઓને જો કેન્દ્રીય ગુપ્તચર વિભાગની જરૂર પડે તો તે લઈ આગળની કાર્યવાહી કરવાની રહેશે.

આથી તમામ પોલીસ કમિશનરશ્રીઓ તથા જિલ્લા પોલીસ અધિક્ષકશ્રીઓને સ્પષ્ટ જણાવવામાં આવે ત્યારે કોઈ બહાનું બતાવ્યા સિવાય ચયન કરેલ અધિકારીઓ તેમજ માણસોને ઉપલબ્ધ કરવા.

**એ.ટી.એ.એસ.ની તાલીમ અંગે**

આ સ્કોડની તાલીમ ગુજરાત કમાન્ડો ફોર્સની જેમ જ આપવાની રહેશે. જેની મુદત 3 માસથી ઓછી હોવી જોઈએ નહી. અધિક પોલીસ મહાનિદેશકશ્રી તાલીમનાઓએ આ તાલીમનું તાત્કાલીક આયોજન કરી બારોબાર જિલ્લાઓમાંથી એ.ટી.એસ.ની તાલીમ માટે પસંદ કરવામાં આવેલ અધિકારીઓ તેમજ માણસોને બોલાવવાના રહેશે.

દરેક પોલીસ કમિશનરશ્રીઓ/જિલ્લા પોલીસ અધિક્ષકશ્રીઓએ એસ.ઓ.જી. તેમજ એ.ટી.એ.એસ. માટે અધિકારીઓ અને માણસો ઉપલબ્ધ મહેકમમાંથી ફાળવવાના રહેશે.

તે જ રીતે તારીખ 09.07.2008 નાં પરિપત્ર/સુચના ની જરૂરી વિગતો નીચે મુજબ છે.

**આમુખ :**

આ વિભાગના સંદર્ભ-1 થી 7 ના ઠરાવથી આતંકવાદી પ્રવૃત્તિઓ ઉપર અંકુશ લાવવા માટે આતંકવાદ વિરોધી દળ (એ.ટી.એસ.)ની રચના કરવામાં આવેલી છે. આ આતંકવાદ વિરોધી દળ સમગ્ર રાજ્યના એકમ તરીકે હાલમાં કાર્યરત છે. રાષ્ટ્રમાં વધતી જતી વિધ્વંશક પ્રવૃત્તિઓ જેવીકે, આતંકવાદ, રાષ્ટ્રદ્રોહી પ્રવૃત્તીઓ, જાલીનોટોના ગુન્હા, નારકો ટેરીરીઝમ, ઓર્ગેનાઈઝ ક્રાઈમ, મોટા આર્થિક કૌંભાડો અને રાજ્ય તથા રાષ્ટ્રની આંતરીક સલામતી જોખમાય તેવી બીજી ગુન્હાહીત પ્રવૃત્તિઓ ઉપર નિયંત્રણ રાખવાની અને ત્વરીત પગલા લેવાની કામગીરી સોંપવામાં આવે છે. આ કામગીરી જિલ્લા સ્તર સુધી અસરકારક રીતે અમલી બનાવવા માટે સરકાર દ્વારા શહેર તથા જિલ્લા કક્ષાએ સ્પેશીયલ ઓપરેશન ગ્રુપ-એસ.ઓ.જી.ની રચના ઉક્ત સંદર્ભ: 8 ના ઠરાવથી કરવામાં આવેલ છે. હાલમાં એસ.ઓ.જી. શહેરો અને જિલ્લાઓમાં જે તે પોલીસ કમિશનરશ્રી અને પોલીસ અધિક્ષકશ્રીના નિયંત્રણ હેઠળ ફરજ બજાવે છે.

એ.ટી.એસ. અને એસ.ઓ.જી. બંને એકમોની કામગીરી પ્રભાવી અને એકબીજાની પૂરક બને તથા રાજ્ય કક્ષા અને જિલ્લાઓમાં કાર્યરત એસ.ઓ.જી.ના યુનિટોની કામગીરીનું સુપરવિઝન થાય, સંકલનનો અભાવ ન રહે, તે માટે બંને એકમોનું એકત્રીકરણ કરી એક જ નિયંત્રણ હેઠળ મુકવાની બાબત સરકારશ્રીની વિચારણા હેઠળ હતી.

**ઠરાવ :**-

સરકારશ્રીની પુખ્ત વિચારણાના અંતે આતંકવાદ વિરોધી દળ (એ.ટી.એસ) અને સ્પેશ્યલ ઓપરેશન ગ્રુપ બંને એકમોને એકજ નિયંત્રણ હેઠળ ગોઠવવાના હેતુસર સ્પેશીયલ ઓપરેશન ગ્રુપ (એસ.ઓ.જી) ને એ.ટી.એસ.ના નિયંત્રણ હેઠળ તેમજ એ.ટી.એસ.ને અધિક પોલીસ મહાનિર્દેશકશ્રી (ઈન્ટેલીજન્સ) ગાંધીનગરના નિયંત્રણ હેઠળ મુકવાનું ઠરાવવામાં આવે છે. અધિક પોલીસ મહાનિદેશકશ્રી (ઈન્ટે.) ના નિયંત્રણ વહીવટી અને માર્ગદર્શક રહેશે અને એ.ટી.એસ.ના પોલીસ મહાનિરીક્ષક એ.ટી.એસ.ને સોંપેલ કામગીરી સ્વતંત્ર રીતે કરશે.

આતંકવાદ વિરોધી દળ (એ.ટી.એસ.) અને સ્પેશ્યલ ઓપરેશન ગ્રુપ બન્ને એકમોને એક જ નિયંત્રણ હેઠળ ગોઠવવામાં આવતા સબંધીત અધિકારીઓએ જે કામગીરી કરવાની થાય છે. તેની વિગતો આ સાથેના પત્રક-‘ક’ માં દર્શાવેલ છે.

**એ.ટી.એસ.નું મહેકમ નીચે મુજબ રહેશે.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| અ.નં. | જગ્યાઓ | પોલીસ મહાનિરીક્ષક | નાયબ પોલીસ મહાનિરીક્ષક | પોલીસ અધિક્ષક | નાયબ પોલીસ અધિક્ષક | પોલીસ ઈન્સપેક્ટર | પોલીસ સબ ઈન્સપેક્ટર | હેડ કોન્સટેબલ | અ.પો.કો |
| 1. | મંજુર મહેકમ | 01 | 01 | 03 | 03 | 12 | 18 | 20 | 06 |

આ મહેકમમાં હે.કો./પો.કો. અને ડ્રાયવર જરૂર પ્રમાણે વધારાના પ્રતિનિયુક્તિ ઉપર મેળવી શકાશે.

આતંકવાદ વિરોધી દળ (એ.ટી.એસ.)નું સુપરવિઝન પોલિસ મહાનિરીક્ષકશ્રી કરશે અને તેની કામગીરી નીચે જણાવ્યા પ્રમાણે ત્રણ ભાગોમાં વહેંચી આપવામાં આવશે.

(1) એડમીનીસ્ટ્રેશન

(2) ડેટા મેન્ટેનન્સ, રીસર્ચ એન્ડ પ્લાનીંગ

(3) ઈન્ટેલીજન્સ એન્ડ ઓપરેશન્સ

એડમીનીસ્ટ્રેશનની કામગીરી નાયબ પોલીસ અધિક્ષકને સોંપવામાં આવશે. જ્યારે ડેટા મેન્ટેનન્સ રીસર્ચ એન્ડ પ્લાનીંગની કામગીરી તેમજ ઈન્ટેલીજન્સ એન્ડ ઓપરેશનની કામગીરી નાયબ પોલીસ મહાનિર્દેશકશ્રીએ કરવાની રહેશે.

નાયબ પોલીસ મહાનિરીક્ષકની દેખરેખ નીચે એ.ટી.એસ.ની કામગીરી માટે ગુજરાત રાજ્યને બે ઝોનમાં વહેંચણી કરી તમામ એસ.ઓ.જી. એકમોના નિયંત્રણ માટે 2(બે) એ.ટી.એસ. પોલીસ અધિક્ષકશ્રીની કામગીરીની વિગતો નીચે પ્રમાણેની રહેશે.

(1) પોલીસ અધિક્ષક:-ઝોન-1 (ઉત્તર ગુજરાત):-

અમદાવાદ શહેર, અમદાવાદ રેન્જ, ગાંધીનગર રેન્જ, બોર્ડર રેન્જ

(2) પોલીસ અધિક્ષક:-ઝોન-2 (દક્ષિણ ગુજરાત અને સૌરાષ્ટ્ર):-

વડોદરા શહેર, વડોદરા રેન્જ, સુરત રેન્જ, રાજકોટ શહેર, રાજકોટ રેન્જ તથા જુનાગઢ રેન્જ

**એ.ટી.એસ. ઝોનલ પોલીસ અધિક્ષકની કામગીરી:-**

આ બે પોલીસ અધિક્ષકો ઈન્ટેલીજન્સ અને ઓપરેશન્સની કામગીરી જોશે અને તેમના ઝોન વિસ્તારમાં આવતા જિલ્લા અને કમિશનર રેટ એસ.ઓ.જી.ની કામગીરીનું સુપરવિઝન, એ.ટી.એસ. સાથે સંકલન અને માર્ગદર્શન પુરું પાડશે. સાથે સાથે એસ.ઓ.જીની પ્રભાવક્તા અને કાર્યક્ષમતામાં ઉતરોતર વધારો થાય તે માટે કામગીરી કરશે. એ.ટી.એસ.ના વડા પરિસ્થિતિ પ્રમાણે જે કામગીરી સોંપે તે કરવાની રહેશે.

**એસ.ઓ.જી.ની ફરજો નીચે મુજબ રહેશે:-**

(1) આતંકવાદી સંસ્થાઓ સાથે સંબધ ધરાવતાં અથવા તેમની સાથે સહાનુભુતિ ધરાવતા માણસો ઉપર નજર રાખવી તેમજ તેના માટે જે તે વિસ્તારની રૂઢિચુસ્ત સંસ્થાઓની પ્રવૃત્તિઓ ઉપર નજર રાખવી.

(2) સાયબરકાફેમાં ઈન્ટરનેટથી સંદેશાની આપ-લે માટે આવતા માણસોની વિગત નોંધવા માટે એક રજીસ્ટર બિનચુકે રખાવવાની તજવીજ કરવી તેના માટે જરૂર પડે તો પોલીસ કમિશનર/પોલીસ અધિક્ષકશ્રીએ જરૂરી હુકમો બહાર પાડવા.

(3) આતંકવાદીઓ ભાડાના મકાનમાં રહેવાનું વધારે પસંદ કરે છે જેથી મકાન લે વેચનું કામ કરતાં એજન્ટ/બ્રોકરોને તે જે મકાન અપાવવાના હોય તેની વિગતો સબંધીત પોલીસ સ્ટેશનમાં ઉપલબ્ધ કરાવવા માટે પોલીસ કમિશનર/પોલીસ અધિક્ષકે જરૂરી હુકમો કરવા આવી વ્યવસ્થા મુંબઈ શહેરમાં અસ્તિત્વમાં છે.

(4) ગેસ્ટહાઉસ, લોજમાં રાખવામાં આવતા ગેસ્ટ રજીસ્ટર નિયમિત રીતે તપાસવા.

(5) શકમંદ ટેલીફોન નંબરો ઓળખી તેના ઉપર નજર રાખવી અને ટેલીફોન ઈન્ટરશેપ્સનની વ્યવસ્થા અસરકારક કરવી.

(6) શકમંદ માણસો તેમજ સોર્સને પુછપરછ કરવા “સૈફ હાઉસ” ની વ્યવસ્થા કરવી.

(7) આઈ.ઈ.ડી. બનાવવા માટે સ્થાનિક ઉપલબ્ધ સ્ફોટક પદાર્થોનો ઉપયોગ કરતા હોય આવા સ્ફોટક પદાર્થો વહેચનારાઓની ઉપર નજર રાખવી અને તેના લાયસન્સની ઘનિષ્ટ તપાસ કરવી.

(8) શંકાસ્પદ સંસ્થાઓ, હોટલો તથા ઢાબા વિગેરેની યાદી બનાવવી અને તેની પ્રવૃત્તિઓ ઉપર નજર રાખવી તેમજ તે જગ્યા ઉપર કેવા માણસો અવર જવર કરે છે તેની નોંધ રાખવી.

(9) શકદાર ટ્રાવેલ એજન્ટો ઉપર નજર રાખવી અને આવા ટ્રાવેલ દ્વારા પાકિસ્તાન, બાંગ્લાદેશ, અફઘાનિસ્તાન, ઈરાન, ઈરાક, સાઉદી અરેબીયા વિગેરે દેશોમાં જતા આવતાં માણસોની યાદી તૈયાર કરવી અને જરૂર પ્રમાણે પગલાં લેવા.

(10) આવીજ રીતે શંકાસ્પદ આંતરરાષ્ટ્રીય ફેક્સ ટેલીફોન કરતાં એસ.ટી.ડી/પી.સી.ઓ. ની યાદી બનાવવી અને ત્યાં કામ કરતાં ઓપરેટર અને ગ્રાહકો દ્વારા હવાલાના ધંધા અથવા આતંકવાદીઓ સાથેના સંપર્કની માહિતી મેળવશે અને જરૂરી કાર્યવાહી કરશે.

(11) આંગડીયાઓની યાદી બનાવવી મુંબઈ તથા અન્ય શહેરો તેમજ બહારના દેશો સાથેના તેમના સંબંધો ઉપર નજર રાખવી અને હવાલા દ્વારા પૈસાની લેવડ દેવડ અથવા આતંકવાદીઓ સાથે સંબંધ રાખતાં હોય તો જરૂરી પગલાં લેવા.

(12) દેશ વિરૂધ્ધ કામ કરતાં માણસોની ફોટા વિગેરેની ડેટા બેન્ક તૈયાર કરવી.

(13) દેશ વિરૂધ વ્ય્હરચનાની સાકાર માટે પાકિસ્તાન સ્થિત આઈ.એસ.આઈ. એ પત્રિકા, મેગેઝીન અને ઈલેક્ટ્રોનીક માધ્યમથી કોઈ પ્રવૃત્તિ કરતાં જણાય તો સખ્ત પગલાં લેવા.

(14) ચાર્ટડ એકાઉન્ટન્ટ/ઈન્કમટેક્ષ/સ્ટોકએક્ષ્ચેન્જ બ્રોકરો તથા જમીન મિલકતની લે-વેચ કરતાં એજન્ટો સાથે નજીકના સંબંધો રાખી નાણાકીય પ્રવૃત્તિઓમાં સંડોવાયેલા મોટા માથાઓ ઉપર ચાંપતી નજર રાખવી.

(15) કાળજી પુર્વક પસંદ કરેલ ટપાલની ઈન્ટરશેપ્સન કરી જરૂરી પગલા લેવા.

(16) સારા સોર્સ ઉભા કરવા અને કોઈપણ પ્રકારની આતંકવાદી પ્રવૃત્તિને નિષ્ક્રીય બનાવવી.

ઉપરોક્ત જણાવેલ ફરજો ઉપરાંત એ.ટી.એસ.ના વડા પોલીસ મહાનિરિક્ષક/નાયબ પોલીસ મહાનિરીક્ષક તરફથી પરિસ્થિતિ મુજબ જે જે કામગીરી સોંપવામાં આવે તે કામગીરી કરવાની રહેશે.

[અ] રાજ્યના એસ.ઓ.જી.ના તમામ યુનિટો એ.ટી.એસના કાર્યકારી નિયંત્રણ હેઠળ રહેશે. જ્યારે વહીવટી રીતે સ્થાનીક પોલીસ કમિશનરશ્રી/ પોલીસ અધિક્ષકશ્રીની નીચે રહેશે. એસ.ઓ.જી.ના સ્ટાફને તેમના વિસ્તારમાં ઉપર જણાવેલ કામગીરી પોલીસ કમિશનરશ્રી અને પોલીસ અધિક્ષકશ્રી સોંપી શકશે. પરંતુ એ.ટી.એસ. તરફથી સોંપાયેલ કામગીરીને પ્રાધાન્ય અને અગ્રતા આપવાની રહેશે.

[બ] એસ.ઓ.જીમાં ફરજ બજાવતા અધિકારી/કર્મચારીઓના વાર્ષિક ખાનગી અહેવાલો સંબંધિત પોલીસ અધિક્ષકશ્રી/પોલીસ કમિશનરશ્રી જે નાયબ પોલીસ કમિશનરશ્રી ને કામગીરી સોંપી તેઓએ રીપોર્ટીંગની કામગીરી કરવાની રહેશે. આ તમામ ખાનગી અહેવાલો એ.ટી.એસના વડા પોલીસ મહાનિરિક્ષક/નાયબ પોલીસ મહાનિરીક્ષકશ્રીએ રીવ્યુ કરવાના રહેશે.

સાથે અમદાવાદ શહેર, સુરત શહેર, રાજકોટ શહેર, વડોદરા શહેરમાં અનુક્રમે 85, 57, 18, 41 કર્મચારીઓ ની નીમણૂક કરવાની રહે.

તે જ રીતે રાજ્યના બીજા 26 જિલ્લાઓ માટે કેટલા કેટલા કર્મચારી જોઈશે તે નિશ્ચિત કરેલ છે, SOG નાં તમામ યુનીટો ATS નાં કાર્યકારી નિયંત્રણ હેઠળ રહેશે. પરંતુ વહીવટી રીતે સ્થાનિક પોલીસ કમીશનર કે પોલીસ અધિક્ષક નીચે રહેશે.

કેટલાક અધિકારીઓએ તે અંગેની આ ખાસ તપાસ એકમોનાં કેસોની વિગતો આપવાનું ઈન્કાર કર્યો. કારણ કે આર.ટી.આઈ. કાયદાની કલમ-24 હેઠળ ગૃહ વિભાગે ATS, CID, LCB ને કાયદા હેઠળ જાહેરનામુ બહાર પાડી મુક્તિ આપેલ છે. (જો કે આ નિષેધ અબાધિત નથી અને ભ્રષ્ટાચાર તેમજ માનવ અધિકારની અવગણના ના આક્ષેપોને લગતી માહિતી પૂરી પાડવી એ આ સંસ્થાઓની ફરજ છે.) કેટલાક પોલીસ અધિકારીઓએ જે જે કેસો આવી તપાસ અધિકારીઓને સોંપવામાં આવેલ. તેની સ્પષ્ટ વિગતો આપેલ. તેનો અભ્યાસ કરતાં કેટલાક કિસ્સાઓ માં ઘણા ગંભીર ન કહી શકાય તેવા કેસો પણ LCB ને તબદીલ કરેલ.

શામળાજી પોલીસ સ્ટેશનનાં એક કિસ્સામાં દારૂબંધી કાયદા હેઠળનો કેસ પણ LCB ને મોકલેલો. તે જ રીતે આઈ.પી.સી. કલમ 498 હેઠળનો એક SOG હિંમતનગર ને તબદીલ કરેલ.

અડાલજ પોલીસ સ્ટેશનમાં નોંધાયેલ બે ચોરીનાં કેસો અને એક દારૂનો કેસ LCB ને તબદીલ થયેલ જે મુખ્ય હેતુથી આવી ખાસ તપાસ એજન્સીઓની નિમણૂક થયેલ તે હેતુ વિરૂધ્ધ કાર્યવાહી થયેલ છે. ભાવનગર ડિવિઝન પોલીસ સ્ટેશનમાં નોંધાયેલ IPC કલમ-498 નો કેસ SOG માં તબદીલ થયો.

ભાવનગર (ડિવિઝનમાં નોંધાયેલ કલમ-468, 471 નો કેસ CID ક્રાઈમ રાજકોટને તબદીલ થયેલ.

ક્રાઈમ બ્રાંચની મુખ્ય કામગીરી ગુન્હા બનતા અટકાવવાની તથા બનેલ ગુનાઓ શોધી કાઢવાની છે. તેમજ પોલીસ મેન્યુઅલ વોલ્યુમ-1 નિયમ-12 માં જણાવ્યા પ્રમાણે મુખ્ય કામગીરી કરવાની છે. આ નિયમ નીચે મુજબ છે.

[12] (જિલ્લાઓમાં) સ્થાનિક ગુનાશાખા અને સ્થાનિક જાસૂસીખાતું:

પ્રત્યેક જિલ્લામાં, પશ્ચિમ રેલ્વે સહિત, પોલીસ સુપરિન્ટેન્ડન્ટના સીશા નેજા નીચે સ્થાનિક ગુનાશાખા હોય છે. એના મહેકમમાં-સ્ટાફમાં એક ઈન્સપેક્ટર અને/અથવા સબઈન્સપેક્ટર, અને જરૂરી સંખ્યામાં બિનહથિયારધારી હેડ કોન્સ્ટેબલો હોય છે એમની ફરજો સામાન્યત: નીચે પ્રમાણે છે:-

(અ) અવિશ્રાંત કાર્ય અને પ્રયત્ન માગી લેતા અગત્યના કેસોની તપાસનું કાર્ય હાથ ઉપર લેવું.

(બ) જટિલ કેસોની તપાસમાં પોલીસ સ્ટેશનોના મદદમાં રહેલું અને માર્ગદર્શન આપવું.

(ક) જેમાં ગુનાખોર ગેંગો સંડોવાયોલી હોય/અગર ગુનેગારોની પ્રવૃત્તિઓ એક કરતાં વધુ પોલીસ સ્ટેશનોમાં પથરાયેલી હોય એવા કેસોમાં તપાસ કરવી.

(ડ) જિલ્લાના અને પડોશી જિલ્લાના ગુનાઓ અને ગુનેગારો વિષેની માહિતી ભેગી કરવી, ભેગી કરી એની વિગતવાર રીતે સરખામણી કરવી, અને એને ચકાસવી જેથી જાણી શકાય અને અંગૂલીનિર્દેશ કરી શકાય કે કોઈપણ વિસ્તારમાં ગુનાખોરી ખાસ કેટલી આગળ વધી રહી છે.

નોંધ : રેલવેની ડિટેક્ટિવ બ્રાંચ-ગુનાશોધક ચૂપી પોલીસ હવેથી ‘લોકલ ક્રાઈમ બ્રાંચ’ તરીકે ઓળખાશે.

(2) તેજ પ્રમાણે ઈન્સપેક્ટર અને/અથવા સબ-ઈન્સપેક્ટરના હાથ નીચે જરૂરી તેમના તાબાના પોલીસ સાથે એક સ્થાનિક જાસૂસી ખાતાની શાખા છે. તેઓ જિલ્લામાં, કોમી, રાજકીય અને એવી સમાન બાબતોમાં તપાસ આદરી માહિતી ભેગી કરે છે.

તદઉપરાંત તારીખ 09.07.2003 નાં પોલીસ મહાનિર્દેશક ગુજરાત રાજ્યનાં પરિપત્ર મુજબ જિલ્લાનાં મુખ્ય મથક ખાતે આર્થિક ગુનાઓની તપાસ માટે અલગ ટીમની રચના કરવા અંગે પરિપત્ર બહાર પાડેલ. જેની વિગત નીચે મુજબ છે.

**હાલમાં** રાજ્યમાં આર્થિક ગુન્હાઓ/વ્હાઈટ કોલર ક્રાઈમ બનવાનું પ્રમાણ વધવામાં છે. આવા ગુન્હાઓમાં બેન્ક ફ્રોડ, જુદી જુદી કંપનીઓના ચીટ ફંડ દ્વારા લોકોના નાણાંની ઠગાઈ, નાણાકીય ઉચાપત, વિશ્વાસઘાત વિગેરેનો સમાવેશ થાય છે. આવા ગુન્હાઓ કરનાર ગુનેગારો દસ્તાવેજોની બનાવટ સહિત અધ્યતન પ્રકારની ગુના પધ્ધતિઓના ઉપયોગ કરે છે અને આવા ગુનાની તપાસમાં અનેક પ્રકારના દસ્તાવેજી પુરાવા, સીક્યુરીટી, સ્પોરીટી, કોન્ટ્રાક્ટ ડીડ, હિસાબોના દસ્તાવેજો વિગેરે અંગે ઉડી લાંબી અને સળંગ તપાસ કરવાની રહે છે. પોલીસ સ્ટેશનના મોટાભાગના તપાસ અધિકારીઓને આવા પ્રકારની જટિલ તપાસો કરવાની કોઈ વિશેષ તાલીમ અને અનુભવ હોતા નથી. તથા અન્ય ફરજોના કારણે પુરતો સમય ફાળવી શકતા નથી. પરિણામે તપાસમાં સાતત્ય જળવાતુ નથી, તપાસ ઉડાણથી થતી નથી વ્યવસ્થિત રીતે દસ્તાવેજ અને મૌખિક પુરાવા એકત્રિત થતા નથી. જેનો લાભ તહોમતદારને મળે છે અને પરિણામ સારૂ આવતું નથી.

2/- આ ક્ષતિઓ અને ખામીઓને ધ્યાનમાં રાખી ગુન્હાઓની તપાસમાં સુધારો લાવવા માટે રાજ્યના જીલ્લાના પોલીસ મુખ્ય મથક ખાતે પ્રાયોગીક ધોરણે આવા આર્થિક ગુનાઓની તપાસ માટે એક અલગ તપાસ ટીમનુ માળખું બનાવવાનું નક્કી કરવામાં આવે છે.

3/- આ તપાસ ટીમનું માળખુ દરેક જીલ્લાના પોલીસ મુખ્ય મથક ખારે રહેશે. (કમિશનર રેટ સિવાય) તેમાં એક પીએસઆઈ તથા એક અનાર્મ પો.કો. રાખવામાં આવશે. જે પીએસઆઈ તથા અનાર્મ પો.કો. સુશિક્ષીત અને તપાસના કામમાં નિપૂણ હોય તેમની આ ટીમમાં નિમણૂક કરવા પોલીસ અધિક્ષકશ્રીએ રેન્જના વડા સાથે ચર્ચા કરી આ ટીમ માટે પસંદ કરવા જ્યાં શક્ય હોય ત્યાં માર્ચ 2003માં આર્થિક ગુન્હા નિવારણ શાખા દ્વારા તાલીમ કોર્ષમાં તાલીમ પામેલા જીલ્લાના પો.સ.ઈ.ને અથવા જેઓ કોમર્સ ગ્રેજ્યુએટ હોય તેમને આ તપાસ ટીમમાં નિમવામાં આવે તે વધુ લાભદાયક બનશે. અને તેમની મદદમાં હોશિયાર અને ભણેલા અનાર્મ પો.કો.ને પસંદ કરવા.

4/- આ પ્રમાણે પસંદ પામેલા અને નિમણૂક કરવામાં આવેલા તપાસ અધિકારી (ટીમ) અંગેની વિગતનો અહેવાલ આ કચેરીને દિન-10માં મોકલી આપવો જેની નકલ સી.આઈ.ડી. (ક્રા. અને રે.) ને પાઠવવી.

5/- અધિક પોલીસ મહાનિદેશકશ્રી સીઆઈડી (ક્રાઈમ અને રેલ્વે) એ પો.અધિ. દ્વારા અહેવાલ મળતા દિન-10માં તમામ તપાસ અધિકારીઓ માટે તેમની કચેરી દ્વારા દિન-10નો ઈન સર્વિસ તાલીમ કોર્ષ યોજવો અને આ તાલીમ કોર્ષ દરમિયાન તપાસ અધિકારીઓની યોગ્યતાની પણ ચકાસણી કરી લેવી. તેમની પસંદગી અને નિમણૂક બાબતમાં કોઈ સુધારા-વધારા કરવાનું જરૂરી જણાય તો આ કચેરીની જાણ હેઠળ જરૂરી કાર્યવાહી કરવી અને તાલીમ દરમ્યાન આ અધિકારીઓને આર્થિક બાબતો અંગેના ગુન્હાની તપાસ અંગે વિગતવારની તાલીમ આપી તે અંગેનો અહેવાલ આ કચેરીને પાઠવવો.

6/- તાલીમ લીધા બાદ આ પોલીસ અધિકારીઓ પોતાના જીલ્લાની એલ.સી.બી શાખામાં પો.ઈન્સ./પો.સ.ઈ.ની સીધી દેખરેખ નીચે આર્થિક ગુન્હાઓની તપાસ કરવાનું કામ કરશે.

7/- આ ખાસ તાલીમ પામેલા તપાસ અધિકારીઓને પોલીસ અધિક્ષકે જીલ્લામાં નોંધાયેલ આર્થિક બાબતો અંગેના જટિલ ગુન્હાઓની તપાસ સોંપવી અને તેનું મોનીટરીંગ કરવું. જે જીલ્લામાં આર્થિક ગુન્હા બનવા/જાહેર થવાનું પ્રમાણ ઓછું હોય અને ટીમના તપાસ અધિકારી પાસે સમયનો અવકાશ હોય ત્યાં પોલીસ અધિક્ષક તેમને બીજી મહત્વની તપાસો સોંપી શકશે.

ઉપરોક્ત સુચનાઓનો તત્કાલ અસરથી અમલ કરી પોલીસ અધિક્ષક અને રેન્જ વડાએ કાર્યવાહી સમય મર્યાદામાં પુરી કરવી તથા અધિક પોલીસ મહાનિદેશકશ્રી, સીઆઈડી (ક્રાઈમ અને રેલ્વે)એ પણ સુચવ્યા પ્રમાણેની આનુસાંગિક કાર્યવાહી સમયસર પુરી **અહેવાલ પાઠવવો**.

નિમિષ એમ. કાપડિયા, એડવોકેટ

5,બાળગાયત્રી સોસાયટી-2,

શ્યામલ ચાર રસ્તા પાસે,સેટેલાઇટ, અમદાવાદ.

ફોન:079-26762762,26751545

Email-Id [mckapadiaassociates@gmail.com](mailto:mckapadiaassociates@gmail.com)